title: Padomes Direktīva (1990. gada 17. septembris), ar ko groza Direktīvu 87/404/EEK par to, kā saskaņojami dalībvalstu tiesību akti par vienkāršām spiedtvertnēm

text:
Svarīgs juridisks paziņojums

|

31990L0488

Oficiālais Vēstnesis L 270 , 02/10/1990 Lpp. 0025 - 0025 Speciālizdevums somu valodā: Nodaļa 13 Sējums 19 Lpp. 0250  Speciālizdevums zviedru valodā: Nodaļa 13 Sējums 19 Lpp. 0250

		Padomes Direktīva(1990. gada 17. septembris),ar ko groza Direktīvu 87/404/EEK par to, kā saskaņojami dalībvalstu tiesību akti par vienkāršām spiedtvertnēm(90/488/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 100.a pantu,ņemot vērā Komisijas priekšlikumu [1],sadarbībā ar Eiropas Parlamentu [2],ņemot vērā Ekonomikas un sociālo lietu komitejas atzinumu [3],tā kā Direktīva 87/404/EEK [4] paredz pilnīgu standartu saskaņošanu vienkāršām spiedtvertnēm, ko ražo sērijveidā;tā kā, nepastāvot saskaņotiem standartiem, Direktīva 87/404/EEK prasa minēto spiedtvertņu EK tipa pārbaudes; tā kā minētie standarti direktīvas piemērošanas dienā nebūs pieejami;tā kā Direktīvā 87/404/EEK nav paredzēts pārejas laiks, kurā būtu atļauts tirgot tvertņu krājumus, kas ražoti saskaņā ar valstu tiesību normām, kuras vēl ir piemērojamas pirms minētās direktīvas stāšanās spēkā;tā kā ražotājiem ir jādod laiks, kas nepieciešams, lai piemērotu EK tipa pārbaudes, un ir jānosaka pārejas laiks, lai varētu tirgot krājumā esošās tvertnes,IR PIEŅĒMUSI ŠO DIREKTĪVU.1. pantsDirektīvas 87/404/EEK 18. panta 1. punktam pievieno šādu apakšpunktu:"“Dalībvalstis laikā līdz 1992. gada 1. jūlijam ļauj laist tirgū un/vai ekspluatācijā tvertnes atbilstīgi noteikumiem, kas to teritorijā ir spēkā pirms šīs direktīvas piemērošanas dienas.”"2. pantsDalībvalstis pieņem noteikumus, lai izpildītu šīs direktīvas prasības līdz 1991. gada 1. jūlijam. Dalībvalstis par to tūlīt informē Komisiju.3. pantsŠī direktīva ir adresēta dalībvalstīm.Briselē, 1990. gada 17. septembrīPadomes vārdā —priekšsēdētājsP. Romita[1] OV C 13, 19.1.1990., 7. lpp.[2] OV C 149, 18.6.1990., 145. lpp. un 1990. gada 12. septembra Lēmums (Oficiālajā Vēstnesī nav vēl publicēts).[3] OV C 168, 10.7.1990., 2. lpp.[4] OV L 220, 8.8.1987., 48. lpp.--------------------------------------------------


title: Komisijas Direktīva 2007/72/EK ( 2007. gada 13. decembris), ar ko groza Padomes Direktīvu 66/401/EEK attiecībā uz Galega orientalis Lam. sugas iekļaušanu (Dokuments attiecas uz EEZ)

text:
               14.12.2007

               LV

               Eiropas Savienības Oficiālais Vēstnesis

               L 329/37

      KOMISIJAS DIREKTĪVA 2007/72/EK
   (2007. gada 13. decembris),
   ar ko groza Padomes Direktīvu 66/401/EEK attiecībā uz Galega orientalis Lam. sugas iekļaušanu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību (1) un jo īpaši tās 2. panta 1.a punktu,
   tā kā:

               (1)

                  Galega orientalis Lam. ir lopbarības augs, ko plaši audzē dažās dalībvalstīs un kam ir svarīga nozīme lauksaimniecības dzīvnieku barības kvalitātes uzlabošanā.

               (2)

               Patlaban uz minēto sugu neattiecas vienoti noteikumi par sēklu sertifikāciju saskaņā ar Direktīvu 66/401/EEK, un tāpēc uz attiecīgajām sēklām neattiecas brīvas aprites priekšrocības.

               (3)

               Tā kā Galega orientalis Lam. suga atbilst visiem sertifikācijas nosacījumiem, to iekļauj Direktīvas 66/401/EEK sarakstā.

               (4)

               Šajā direktīvā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvu 66/401/EEK groza šādi:

               1)

               Direktīvas 2. panta 1. punkta A) daļas b) apakšdaļā starp virsrakstu “Leguminosae” un ierakstu “Hedysarum coronarium L. Sulla” iekļauj šādu ierakstu:
               “Galega orientalis Lam. fodder galega”.

               2)

               Direktīvas 3. panta 1. punktā starp ierakstu “Festuca rubra L. x Festulolium” un ierakstu “Lolium multiflorum Lam.” iekļauj šādu ierakstu:
               “Galega orientalis Lam. fodder galega”.

               3)

               Direktīvas II un III pielikumu groza, kā noteikts šīs direktīvas pielikumā.

         2. pants
   Transponēšana
   Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2008. gada 31. decembrim izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2007. gada 13. decembrī

            Komisijas vārdā —

            Komisijas loceklis

         Markos KYPRIANOU

      (1)  OV 125, 11.7.1966., 2298./66. lpp. Direktīvā jaunākie grozījumi izdarīti ar Direktīvu 2004/117/EK (OV L 14, 18.1.2005., 18. lpp.).

      PIELIKUMS

                  1.

                  Direktīvas 66/401/EEK II pielikumu groza šādi:

                              a)

                              tabulā I daļas 2.A apakšdaļā “SERTIFICĒTAS SĒKLAS” starp nosaukumu “LEGUMINOSAE” un ierakstu “Hedysarum coronarium” iekļauj šo:

                                          Suga

                                          Dīgtspēja

                                          Analītiskā tīrība

                                          Maksimālais citu augu sugu sēklu saturs svara paraugā, kas minēts III pielikuma 4. ailē
                                          (kopā ailē)

                                          Nosacījumi attiecībā uz citas krāsas lupinus sēklām un rūgtā lupinus sēklām

                                          Minimālā dīgtspēja
                                          (% no tīrām sēklām)

                                          Maksimālais cieto sēklu saturs
                                          (% no tīrām sēklām)

                                          Minimālā analītiskā tīrība
                                          (% no svara)

                                          Maksimālais citu augu sugu sēklu saturs
                                          (% no svara)

                                          Kopā

                                          Viena suga

                                             Agropyron repens

                                             Alopecurus myosuroides

                                             Melilotus spp.

                                             Raphanus raphanistrum

                                             Sinapis arvensis

                                             Avena fatua, Avena ludoviciana, Avena sterilis

                                             Cuscuta spp.

                                             Rumex spp. neieskaitot Rumex acetosella un Rumex maritimus

                                          1

                                          2

                                          3

                                          4

                                          5

                                          6

                                          7

                                          8

                                          9

                                          10

                                          11

                                          12

                                          13

                                          14

                                          15

                                          “Galega orientalis Lam.

                                          60

                                          40

                                          97

                                          2,0

                                          1,5

                                          0,3

                                          0

                                          0

                                          0

                                          0 (l) (m)

                                          10 (e)”

                              b)

                              tabulā II daļas 2.A apakšdaļā “BĀZES SĒKLAS” starp nosaukumu “LEGUMINOSAE” un ierakstu “Hedysarum coronarium” iekļauj šo:

                                          Suga

                                          Maksimālais citu augu sugu sēklu saturs

                                          Citi standarti vai nosacījumi

                                          Kopā
                                          (% no svara)

                                          Skaits svara paraugā, kas minēts III pielikuma 4. ailē
                                          (kopā ailē)

                                          Viena suga

                                             Rumex spp. izņemot Rumex acetosella un Rumex maritimus

                                             Agropyron repens

                                             Alopecurus myosuroides

                                             Melilotus spp.

                                          1

                                          2

                                          3

                                          4

                                          5

                                          6

                                          7

                                          8

                                          “Galega orientalis Lam.

                                          0,3

                                          20

                                          2

                                          (e)

                                          (j)”

                  2.

                  III pielikuma tabulā starp nosaukumu “LEGUMINOSAE” un ierakstu “Hedysarum coronarium” iekļauj šo:

                              Suga

                              Maksimālais partijas svars
                              (tonnas)

                              Parauga minimālais svars, ko ņem no partijas
                              (grami)

                              Parauga svars, lai noteiktu skaitli, kas minēts II pielikuma I daļas 2. apakšdaļas A punkta 12.–14. ailē un II pielikuma II daļas 2. apakšdaļas A punkta 3.–7. ailē
                              (grami)

                              1

                              2

                              3

                              4

                              “Galega orientalis Lam.

                              10

                              250

                              200”


title: Eiropas Parlamenta un Padomes Direktīva 2006/31/EK ( 2006. gada 5. aprīlis ), ar kuru attiecībā uz dažiem termiņiem groza Direktīvu 2004/39/EK, kas attiecas uz finanšu instrumentu tirgiem   (Dokuments attiecas uz EEZ)

text:
               27.4.2006

               LV

               Eiropas Savienības Oficiālais Vēstnesis

               L 114/60

         EIROPAS PARLAMENTA UN PADOMES DIREKTĪVA 2006/31/EK
   (2006. gada 5. aprīlis),
   ar kuru attiecībā uz dažiem termiņiem groza Direktīvu 2004/39/EK, kas attiecas uz finanšu instrumentu tirgiem
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 47. panta 2. punktu,
   ņemot vērā Komisijas priekšlikumu,
   apspriedušies ar Eiropas Ekonomikas un sociālo lietu komiteju,
   ņemot vērā Eiropas Centrālās bankas atzinumu (1),
   saskaņā ar Līguma 251. pantā noteikto procedūru (2),
   tā kā:

               (1)

               Ar Eiropas Parlamenta un Padomes Direktīvu 2004/39/EK (2004. gada 21. aprīlis), kas attiecas uz finanšu instrumentu tirgiem (3), ir ieviests visaptverošs regulatīvs režīms, lai nodrošinātu augstu kvalitāti ieguldītāju darījumu veikšanā.

               (2)

               Direktīvā 2004/39/EK ir paredzēts, ka dalībvalstīm jāpieņem normatīvie un administratīvie akti, kas vajadzīgi, lai izpildītu minētās direktīvas prasības līdz 2006. gada 30. aprīlim. Lai nodrošinātu vienādu piemērošanu dalībvalstīs, liels skaits sarežģītu noteikumu minētajā direktīvā jāpapildina ar īstenošanas pasākumiem, kuri Komisijai jāpieņem laikposmā, kas paredzēts direktīvas transponēšanai dalībvalstu tiesību aktos. Tā kā dalībvalstis nevar pilnībā sagatavot un pabeigt savus tiesību aktus, kamēr nav skaidrs īstenošanas pasākumu saturs, tām var būt grūtības ievērot pašreiz noteikto transponēšanas termiņu.

               (3)

               Lai izpildītu Direktīvas 2004/39/EK un attiecīgo valstu īstenošanas tiesību aktu prasības, ieguldījumu sabiedrībām un citām regulētām struktūrām var būt vajadzība ieviest jaunas informācijas tehnoloģijas sistēmas, jaunas organizatoriskās struktūras, pārskatu sagatavošanas un lietvedības procedūras vai būtiski pārveidot esošās sistēmas un praksi. Tas ir iespējams vienīgi tad, kad ir noteikts saturs īstenošanas pasākumiem, kas jāpieņem Komisijai, un valstu tiesību aktiem, ar ko transponē minēto direktīvu.

               (4)

               Lai Direktīvas 2004/39/EK iedarbība būtu pilnīga, ir arī nepieciešams, lai minētā direktīva un tās īstenošanas pasākumi vienlaikus tiktu transponēti valstu tiesību aktos vai būtu tieši piemērojami dalībvalstīs.

               (5)

               Tādēļ ir lietderīgi pagarināt termiņu, kas dalībvalstīm noteikts Direktīvas 2004/39/EK transponēšanai savos tiesību aktos. Tāpat ieguldījumu sabiedrībām un kredītiestādēm noteiktais termiņš, kurā jāizpilda jaunās prasības, būtu jāatliek, lai tas beigtos pēc tam, kad dalībvalstis būs pabeigušas transponēšanu savos tiesību aktos.

               (6)

               Ņemot vērā mijiedarbību starp dažādajiem Direktīvas 2004/39/EK noteikumiem, ir lietderīgi, ka ikviens termiņu pagarinājums attiecas uz visiem minētās direktīvas noteikumiem. Ikvienam transponēšanas un piemērošanas termiņu pagarinājumam vajadzētu būt samērīgam ar dalībvalstu un regulēto struktūru vajadzībām, un tas nedrīkst šīs vajadzības pārsniegt. Lai izvairītos no fragmentācijas, kas varētu traucēt vērtspapīru iekšējā tirgus darbību, Direktīvas 2004/39/EK noteikumi dalībvalstīs būtu jāsāk piemērot vienlaikus.

               (7)

               Eiropas Parlaments savā 2002. gada 5. februāra Rezolūcijā par finanšu pakalpojumus reglamentējošo tiesību aktu ieviešanu (4) pieprasīja, lai Eiropas Parlamentam un Padomei būtu vienlīdzīgas iespējas uzraudzīt to, kā Komisija īsteno savas izpildpilnvaras, lai tādējādi atspoguļotu Līguma 251. pantā paredzētās Eiropas Parlamenta likumdošanas pilnvaras. Svinīgajā paziņojumā, ko Komisijas priekšsēdētājs tajā pašā dienā sniedza Eiropas Parlamentā, Komisija atbalstīja šo prasību. 2002. gada 11. decembrī Komisija ierosināja grozījumus Padomes Lēmumā 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (5), un pēc tam 2004. gada 22. aprīlī iesniedza grozītu priekšlikumu. Eiropas Parlaments neuzskata, ka šis priekšlikums nodrošina tā likumdošanas prerogatīvas. Eiropas Parlaments uzskata, ka Eiropas Parlamentam un Padomei vajadzētu būt iespējai noteiktā termiņā izvērtēt Komisijai piešķirtās īstenošanas pilnva ras. Tādēļ ir lietderīgi ierobežot termiņu, kurā Komisija var pieņemt īstenošanas pasākumus.

               (8)

               Pēc grozījumu un īstenošanas pasākumu projekta pirmās nosūtīšanas Eiropas Parlamentam vajadzētu būt trīs mēnešiem to izskatīšanai un atzinuma sniegšanai. Tomēr steidzamos un attiecīgi pamatotos gadījumos vajadzētu būt iespējai šo termiņu saīsināt. Ja minētajā termiņā Eiropas Parlaments pieņem rezolūciju, Komisijai būtu jāpārskata grozījumu vai pasākumu projekts.

               (9)

               Sakarā ar to ir vajadzīgi turpmāki grozījumi, lai atliktu Padomes Direktīvas 93/22/EEK (1993. gada 10. maijs) par ieguldījumu pakalpojumiem vērtspapīru jomā (6) atcelšanas termiņus un Direktīvā 2004/39/EK paredzēto pārejas noteikumu termiņus un lai paildzinātu grafiku Komisijas ziņojumu sniegšanas pienākumiem.

               (10)

               Ņemot vērā termiņa pagarinājumu dalībvalstu pienākumam transponēt Direktīvu 2004/39/EK savos tiesību aktos un ieguldījumu sabiedrībām un kredītiestādēm noteikto termiņu jauno prasību izpildei, Direktīvas 2004/39/EK noteikumi netiks piemēroti līdz 2007. gada 1. novembrim; tādēļ ir lietderīgi Direktīvu 93/22/EEK atcelt no 2007. gada 1. novembra.

               (11)

               Tādēļ būtu attiecīgi jāgroza Direktīva 2004/39/EK,

         IR PIEŅĒMUŠI ŠO DIREKTĪVU.
   1. pants
   Ar šo Direktīvu 2004/39/EK groza šādi:

               1.

               Direktīvas 69. apsvērumu aizstāj ar šādu apsvērumu:

                           “(69)

                           Pēc grozījumu un īstenošanas pasākumu projekta pirmās nosūtīšanas Eiropas Parlamentam vajadzētu būt trīs mēnešiem to izskatīšanai un atzinuma sniegšanai. Tomēr steidzamos un attiecīgi pamatotos gadījumos vajadzētu būt iespējai šo termiņu saīsināt. Ja minētajā termiņā Eiropas Parlaments pieņem rezolūciju, Komisijai būtu jāpārskata grozījumu vai pasākumu projekts.”

               2.

               Direktīvas 64. pantu groza šādi:

                           a)

                           pievieno šādu punktu:
                           “2.a   Neviens no pieņemtajiem īstenošanas pasākumiem nedrīkst grozīt šīs direktīvas pamatnoteikumus.”;

                           b)

                           3. punktu aizstāj ar šādu punktu:
                           “3.   Neskarot jau pieņemtos īstenošanas pasākumus, ne vēlāk kā 2008. gada 1. aprīlī pārtrauc piemērot tos direktīvas noteikumus, kas paredz pieņemt tehniskos noteikumus, grozījumus un lēmumus saskaņā ar 2. punktu. Pēc Komisijas priekšlikuma Eiropas Parlaments un Padome saskaņā ar Līguma 251. pantā noteikto procedūru var atjaunot attiecīgos noteikumus, un tālab minētās iestādes tos pārskata līdz iepriekšminētajam datumam.”

               3.

               Direktīvas 65. pantu aizstāj ar šādu pantu:
               “65.pants
               Ziņojumi un pārskatīšana
               1.   Līdz 2007. gada 31. oktobrim Komisija, pamatojoties uz publisku apspriešanu un ņemot vērā apspriedes ar kompetentām iestādēm, ziņo Eiropas Parlamentam un Padomei par iespējām paplašināt darbības jomu šīs direktīvas noteikumiem par pārskatāmības saistībām pirms un pēc tirdzniecības, tos attiecinot uz darījumiem ar finanšu instrumentu kategorijām, kas nav akcijas.
               2.   Līdz 2008. gada 31. oktobrim Komisija iesniedz Eiropas Parlamentam un Padomei ziņojumu par 27. panta piemērošanu.
               3.   Līdz 2008. gada 30. aprīlim Komisija, pamatojoties uz publisku apspriešanu un ņemot vērā apspriedes ar kompetentām iestādēm, ziņo Eiropas Parlamentam un Komisijai:

                           a)

                           par to, vai ir lietderīgi saglabāt 2. panta 1. punkta k) apakšpunktā paredzēto atbrīvojumu attiecībā uz uzņēmumiem, kuru pamatdarbība ir darījumu veikšana savā vārdā ar atvasinātiem preču instrumentiem;

                           b)

                           par samērīgu prasību saturu un veidu attiecībā uz atļauju piešķiršanu tādiem uzņēmumiem kā ieguldījumu sabiedrības šīs direktīvas nozīmē un šādu uzņēmumu uzraudzību;

                           c)

                           par to, vai ir lietderīgi noteikumi par saistīto aģentu izraudzīšanu ieguldījumu pakalpojumu un/vai darbību veikšanai, jo īpaši par viņu uzraudzību;

                           d)

                           par to, vai ir lietderīgi saglabāt 2. panta 1. punkta i) apakšpunktā paredzēto atbrīvojumu.

                     4.   Līdz 2008. gada 30. aprīlim Komisija iesniedz Eiropas Parlamentam un Padomei ziņojumu par to, ciktāl ir likvidēti šķēršļi, kas var kavēt tās informācijas konsolidāciju Eiropas līmenī, kura jāpublicē tirdzniecības vietām.
               5.   Pamatojoties uz 1. līdz 4. punktā minētajiem ziņojumiem, Komisija var iesniegt priekšlikumus par atbilstīgiem šīs direktīvas grozījumiem.
               6.   Līdz 2006. gada 31. oktobrim Komisija, ņemot vērā apspriedes ar kompetentām iestādēm, ziņo Eiropas Parlamentam un Padomei par to, vai ir lietderīgi saglabāt prasības attiecībā uz profesionālās darbības civiltiesiskās atbildības apdrošināšanu, kuras starpniekiem noteiktas saskaņā ar Kopienas tiesību aktiem.”

               4.

               Direktīvas 69. pantu aizstāj ar šādu pantu:
               “69.pants
               Direktīvas 93/22/EEK atcelšana
               Direktīva 93/22/EEK tiek atcelta no 2007. gada 1. novembra. Atsauces uz Direktīvu 93/22/EEK uzskata par atsaucēm uz šo direktīvu. Atsauces uz Direktīvā 93/22/EEK definētajiem terminiem vai tās pantiem uzskata par atsaucēm uz atbilstīgajiem šajā direktīvā definētajiem terminiem vai šīs direktīvas pantiem.”

               5.

               Direktīvas 70. panta pirmo daļu aizstāj ar šādu daļu:
               “Dalībvalstis pieņem normatīvos un administratīvos aktus, kas vajadzīgi, lai izpildītu šīs direktīvas prasības, vēlākais, līdz 2007. gada 31. janvārim. Dalībvalstis par to tūlīt informē Komisiju.
               Dalībvalstis šos pasākumus piemēro no 2007. gada 1. novembra.”

               6.

               Direktīvas 71. panta 1. līdz 5. punktu aizstāj ar šādiem punktiem:
               “1.   Ieguldījumu sabiedrības, kurām līdz 2007. gada 1. novembrim piederības dalībvalstī jau ir piešķirta atļauja sniegt ieguldījumu pakalpojumus, uzskata par ieguldījumu sabiedrībām, kas saņēmušas atļauju saskaņā ar šo direktīvu, ja attiecīgās dalībvalsts tiesību aktos paredzēts, ka, lai sāktu šādas darbības, tām jāizpilda nosacījumi, kas ir līdzvērtīgi 9. līdz 14. pantā paredzētajiem nosacījumiem.
               2.   Regulēta tirgus vai tirgus dalībniekus, kuriem līdz 2007. gada 1. novembrim piederības dalībvalstī jau ir piešķirta atļauja, uzskata par regulētiem tirgiem vai tirgus dalībniekiem, kas saņēmuši atļauju saskaņā ar šo direktīvu, ja attiecīgās dalībvalsts tiesību aktos paredzēts, ka tiem jāizpilda nosacījumi, kas ir līdzvērtīgi III sadaļā paredzētajiem nosacījumiem.
               3.   Saistītus aģentus, kuri līdz 2007. gada 1. novembrim jau reģistrēti publiskajā reģistrā, uzskata par reģistrētiem saskaņā ar šo direktīvu, ja attiecīgo dalībvalstu tiesību aktos paredzēts, ka saistītiem aģentiem jāizpilda nosacījumi, kas ir līdzvērtīgi 23. pantā paredzētajiem nosacījumiem.
               4.   Informāciju, kas līdz 2007. gada 1. novembrim darīta zināma saskaņā ar Direktīvas 93/22/EEK 17., 18. vai 30. pantu, uzskata par informāciju, kas darīta zināma saskaņā ar šīs direktīvas 31. un 32. pantu.
               5.   Jebkurai sistēmai, kas atbilst tās daudzpusējās tirdzniecības sistēmas definīcijai, kuru izmanto regulēta tirgus dalībnieks, pēc regulētā tirgus dalībnieka pieprasījuma piešķir atļauju kā daudzpusējai tirdzniecības sistēmai, ja tā atbilst noteikumiem, kas ir līdzvērtīgi noteikumiem, kuri šajā direktīvā noteikti attiecībā uz atļauju piešķiršanu daudzpusējām tirdzniecības sistēmām un to darbību, un ja attiecīgais pieprasījums ir iesniegts 18 mēnešos no 2007. gada 1. novembra.”

         2. pants
   1.   Dalībvalstis pieņem normatīvos un administratīvos aktus, kas vajadzīgi, lai līdz 2007. gada 31. janvārim izpildītu šīs direktīvas prasības. Dalībvalstis par tiem tūlīt informē Komisiju.
   Dalībvalstis šos pasākumus piemēro no 2007. gada 1. novembra.
   2.   Kad dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarīt šādas atsauces.
   3. pants
   Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Strasbūrā, 2006. gada 5. aprīlī

            Eiropas Parlamenta vārdā –

            priekšsēdētājs

         J. BORRELL FONTELLES

            Padomes vārdā –

            priekšsēdētājs

         H. WINKLER

      (1)  OV C 323, 20.12.2005., 31. lpp.

      (2)  Eiropas Parlamenta 2005. gada 13. decembra Atzinums (Oficiālajā Vēstnesī vēl nav publicēts) un Padomes 2006. gada 10. marta Lēmums.

      (3)  OV L 145, 30.4.2004., 1. lpp.

      (4)  OV C 284 E, 21.11.2002., 115. lpp.

      (5)  OV L 184, 17.7.1999., 23. lpp.

      (6)  OV L 141, 11.6.1993., 27. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2002/87/EK (OV L 35, 11.2.2003., 1. lpp.).


title: Padomes Direktīva (1982. gada 21. decembris), ar ko groza Direktīvas 64/432/EEK un 72/461/EEK attiecībā uz dažiem pasākumiem saistībā ar mutes un nagu sērgu un cūku vezikulāro slimību

text:
Svarīgs juridisks paziņojums

|

31982L0893

Oficiālais Vēstnesis L 378 , 31/12/1982 Lpp. 0057 - 0057 Speciālizdevums somu valodā: Nodaļa 3 Sējums 15 Lpp. 0214  Speciālizdevums zviedru valodā: Nodaļa 3 Sējums 15 Lpp. 0214

		Padomes Direktīva(1982. gada 21. decembris),ar ko groza Direktīvas 64/432/EEK un 72/461/EEK attiecībā uz dažiem pasākumiem saistībā ar mutes un nagu sērgu un cūku vezikulāro slimību(82/893/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu,ņemot vērā Komisijas priekšlikumu,ņemot vērā Asamblejas atzinumu [1] Atzinums sniegts 1982. gada 17. decembrī (Oficiālajā Vēstnesī vēl nav publicēts).,ņemot vērā Ekonomikas un sociālo lietu komitejas atzinumu [2] Atzinums sniegts 1982. gada 17. decembrī (Oficiālajā Vēstnesī vēl nav publicēts).,tā kā Direktīva 64/432/EEK [3], kurā jaunākie grozījumi izdarīti ar Direktīvu 82/61/EEK [4], paredz nosacījumus, kas jāievēro attiecībā uz to dzīvo liellopu un cūku veselību, kuri paredzēti Kopienas iekšējai tirdzniecībai;tā kā, ņemot vērā mutes un nagu sērgas un cūku vezikulārās slimības izplatību Kopienā, uz papildu laiku būtu jāpatur spēkā tie Kopienas pasākumi, kas paredzēti Direktīvas 64/432/EEK 4.a un 4.b pantā; tā kā turklāt, ja mutes un nagu sērga nejauši uzliesmo ierobežotā dalībvalsts teritorijas daļā, jāpatur tiesības piemērot minētos noteikumus, ja slimība ir apkarota;tā kā Direktīva 72/461/EEK [5], kurā jaunākie grozījumi izdarīti ar Direktīvu 81/476/EEK [6], paredz nosacījumus, kas jāievēro, attiecībā uz to dzīvnieku veselību, kuru gaļa ir paredzēta Kopienas iekšējai tirdzniecībai;tā kā, ņemot vērā mutes un nagu sērgas tendenci Kopienā, būtu jāpatur spēkā Kopienas pasākumi, kas paredzēti Direktīvas 72/461/EEK 13. pantā,IR PIEŅĒMUSI ŠO DIREKTĪVU.1. pantsAr šo Direktīvu 64/432/EEK groza šādi.1. Direktīvas 4.a panta pirmajā daļā datumu "1982. gada 31. decembris" aizstāj ar datumu "1983. gada 31. decembris".2. Direktīvas 4.b punktā:a) pirmajā un otrajā daļā datumu "1982. gada 31. decembris" aizstāj ar datumu "1983. gada 31. decembris";b) pievieno šādu daļu:"Šo pantu turpina piemērot:i) dalībvalstīs, kas noteiktas pirmās daļas ievaddaļā un kur mutes un nagu sērga ir uzliesmojusi to teritorijas ierobežotā daļā un ir apkarota;ii) dalībvalstīs, kas noteiktas pirmās daļas A un B punktos un kur mutes un nagu sērga ir uzliesmojusi to teritorijas ierobežotā daļā un ir apkarota."2. pantsDirektīvas 72/461/EEK 13. pantā datumu "1982. gada 31. decembris" aizstāj ar datumu "1983. gada 31. decembris".3. pantsDalībvalstīs ne vēlāk kā līdz 1983. gada 1. janvārim stājas spēkā normatīvi un administratīvi akti, kas vajadzīgi, lai izpildītu šīs direktīvas prasības.4. pantsŠī direktīva ir adresēta dalībvalstīm.Briselē, 1982. gada 21. decembrīPadomes vārdā —priekšsēdētājsO. Møller[3] OV 121, 29.7.1964., 1977./64. lpp.[4] OV L 29, 6.2.1982., 13. lpp.[5] OV L 302, 31.12.1972., 24. lpp.[6] OV L 186, 8.7.1982., 20. lpp.--------------------------------------------------


title: Padomes Trešā direktīva (1969. gada 9. decembris) par to, kā saskaņojami dalībvalstu tiesību akti par apgrozījuma nodokļiem — par pievienotās vērtības nodokļa ieviešanu dalībvalstīs

text:
Svarīgs juridisks paziņojums

|

31969L0463

Oficiālais Vēstnesis L 320 , 20/12/1969 Lpp. 0034 - 0035 Speciālizdevums somu valodā: Nodaļa 9 Sējums 1 Lpp. 0013  Speciālizdevums dāņu valodā: Sērija I Nodaļa 1969(II) Lpp. 0535  Speciālizdevums zviedru valodā: Nodaļa 9 Sējums 1 Lpp. 0013  Speciālizdevums angļu valodā: Sērija I Nodaļa 1969(II) Lpp. 0551  Speciālizdevums grieķu valodā Nodaļa 09 Sējums 1 Lpp. 0025  Speciālizdevums spāņu valodā: Nodaļa 09 Sējums 1 Lpp. 0027  Speciālizdevums portugāļu valodā Nodaļa 09 Sējums 1 Lpp. 0027

		Padomes Trešā direktīva(1969. gada 9. decembris)par to, kā saskaņojami dalībvalstu tiesību akti par apgrozījuma nodokļiem — par pievienotās vērtības nodokļa ieviešanu dalībvalstīs(69/463/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 99. un 100. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā Itālijas Republika 1969. gada 14. jūlijā un Beļģijas Karaliste tā paša gada 12. septembrī informēja Komisiju par to, ka tās noteiktajā termiņā — līdz 1970. gada 1. janvārim — nespēs ieviest pievienotās vērtības nodokli saskaņā ar 1. panta otro daļu Padomes 1967. gada 11. aprīļa Pirmajā direktīvā [3] par to, kā saskaņojami dalībvalstu tiesību akti par apgrozījuma nodokļiem; tā kā minētās dalībvalstis ir lūgušas nodokļa ieviešanas termiņu pagarināt attiecīgi par diviem gadiem un vienu gadu;tā kā Beļģijas Karaliste uzskata, ka tā nespēs ieviest pievienotās vērtības nodokli minētajā termiņā, galvenokārt Beļģijai raksturīgu konjunktūras un budžeta apstākļu dēļ;tā kā Itālijas Republika ir norādījusi, ka Parlamentam izskatīšanai un pieņemšanai ir iesniegts priekšlikums par vispārējo nodokļu reformu, bet Parlaments priekšlikumu vēl nav izskatījis; tā kā saskaņā ar minēto priekšlikumu līdz 1970. gada 31. oktobrim jāpieņem attiecīgi tiesību akti; tā kā Itālijas Republika tādējādi nespēj ieviest pievienotās vērtības nodokli norādītajā termiņā;tā kā termiņa pagarinājumam jābūt pēc iespējas īsam;tā kā, ņemot vērā konkrētos apstākļus, pievienotās vērtības nodoklis jāievieš ne vēlāk kā 1972. gada 1. janvārī;tā kā viens no iepriekšminētās Pirmās direktīvas mērķiem, 1970. gada 1. janvārī ieviešot pievienotās vērtības nodokli, ir radīt apstākļus, kas ļautu izvairīties no apgrozījuma nodokļu radītiem konkurences traucējumiem;tā kā minēto mērķi, īpaši attiecībā uz tirdzniecību, nevar sasniegt līdz 1970. gada 1. janvārim, jo minētās dalībvalstis, izmantojot apgrozījuma nodokļus, turpinās piemērot vidējās likmes iekšējo nodokļu nastas izlīdzināšanai;tā kā dalībvalstīm, kuras nespēj ieviest pievienotās vērtības nodokli līdz 1970. gada 1. janvārim, nevajadzētu palielināt vidējās izlīdzināšanas likmes, kas ir spēkā 1969. gada 1. oktobrī,IR PIEŅĒMUSI ŠO DIREKTĪVU.1. pants1967. gada 11. aprīļa Pirmās direktīvas 1. pantā termiņu "1970. gada 1. janvāris" aizstāj ar termiņu "1972. gada 1. janvāris".2. pantsŠajā direktīvā "vidējās likmes" ir likmes, pēc kādām nosaka kompensējošu ievedmuitas nodokļu un izvedmuitas kompensāciju maksājumus, lai attiecībā uz valsts ražojumiem izlīdzinātu nodokļu nastu, kas uzkrājas, uzliekot kumulatīvo daudzpakāpju apgrozījuma nodokli, izņemot pārdošanas nodokli, ko sedz pēdējais ražotājs.3. pantsVidējās likmes, kas ir spēkā 1969. gada 1. oktobrī, nedrīkst palielināt.Minētajā dienā spēkā esošās vidējās likmes tomēr koriģē, pieskaņojot tās vēlākām izmaiņām apgrozījuma nodokļa likmēs.4. pantsŠī direktīva ir adresēta dalībvalstīmBriselē, 1969. gada 9. decembrīPadomes vārdā —priekšsēdētājsH. J. De Koster[1] OV C 139, 28.10.1969., 32. lpp.[2] OV C 144, 8.11.1969., 13. lpp.[3] OV 71, 14.4.1967., 1301./67. lpp.--------------------------------------------------


title: Padomes Direktīva 2006/117/ Euratom ( 2006. gada 20. novembris ) par radioaktīvo atkritumu un lietotās kodoldegvielas pārvadājumu uzraudzību un kontroli

text:
               5.12.2006

               LV

               Eiropas Savienības Oficiālais Vēstnesis

               L 337/21

         PADOMES DIREKTĪVA 2006/117/EURATOM
   (2006. gada 20. novembris)
   par radioaktīvo atkritumu un lietotās kodoldegvielas pārvadājumu uzraudzību un kontroli
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu, un jo īpaši tā 31. panta 2. punktu un 32. pantu,
   ņemot vērā Komisijas priekšlikumu, kas izstrādāts pēc to personu grupas atzinuma, kuras no dalībvalstu zinātnieku ekspertu vidus izraudzījusies Zinātniskā un tehniskā komiteja, saskaņā ar Līguma 31. pantu, un apspriedusies ar Eiropas Ekonomikas un sociālo lietu komiteju (1),
   ņemot vērā Eiropas Parlamenta atzinumu (2),
   tā kā:

               (1)

               Radioaktīvo atkritumu un lietotās kodoldegvielas pārvadājumos ir jāievēro vairākas prasības, ko paredz Kopienas un starptautiskie juridiskie instrumenti, jo īpaši saistībā ar radioaktīvo materiālu drošu transportēšanu un apstākļiem, kuros radioaktīvos atkritumus vai lietotu kodoldegvielu apglabā vai glabā galamērķa valstī.

               (2)

               Papildus šīm prasībām darba ņēmēju un sabiedrības veselības aizsardzības interesēs ir jānodrošina, ka radioaktīvo atkritumu un lietotās kodoldegvielas pārvadājumi starp dalībvalstīm, kā arī uz Kopienu un no tās notiek, izmantojot obligātu un kopēju iepriekšēju atļauju sistēmu.

               (3)

               Kā noteikts Padomes 2002. gada 22. maija Rezolūcijā par valsts uzraudzības un kontroles sistēmu izveidošanu radioaktīvo materiālu klātesamībai metālisko materiālu pārstrādē dalībvalstīs (3), ir svarīgi samazināt radioloģisko risku, kas rodas no radioaktīvo materiālu klātesamības metāliskos materiālos, kas paredzēti pārstrādei.

               (4)

               Padomes Direktīva 92/3/Euratom (1992. gada 3. februāris) par kontroli un uzraudzību attiecībā uz radioaktīvo atkritumu pārvadājumiem starp dalībvalstīm, to ievešanu Kopienā un izvešanu no Kopienas (4) izveidoja stingru Kopienas radioaktīvo atkritumu pārvadājumu kontroles un iepriekšēju atļauju sistēmu, kas ir darbojusies apmierinoši. Ņemot vērā gūto pieredzi, tā tomēr ir jāgroza, lai precizētu un papildinātu koncepcijas un definīcijas, atrisinātu iepriekš neatrisinātas problēmas, vienkāršotu pašreizējo kārtību radioaktīvo atkritumu pārvadājumiem starp dalībvalstīm, kā arī garantētu saderību ar citiem Kopienas un starptautiskajiem noteikumiem, un jo īpaši ar Kopējo lietotās kodoldegvielas un radioaktīvo atkritumu drošas pārvaldības konvenciju (turpmāk “Kopējā Konvencija”), kurai Kopiena pievienojās 2006. gada 2. janvārī.

               (5)

               Saistībā ar 5. SLIM (“Vienkāršāki tiesību akti iekšējā tirgū”) ierosmes posmu ir izveidota dalībvalstu pārstāvju un lietotāju darba grupa, lai atrisinātu vairākus jautājumus, par kuriem attiecībā uz Direktīvu 92/3/Euratom lietotāji ir pauduši zināmas bažas, kā arī lai saskaņotu minēto direktīvu ar pašreizējiem starptautiskiem noteikumiem un instrumentiem.

               (6)

               Direktīvā 92/3/Euratom izklāstītā kārtība praksē piemērota, tikai pārvadājot lietotu kodoldegvielu, kuru turpmāk nebija paredzēts nekādi izmantot un kura minētās direktīvas izpratnē tika uzskatīta par “radioaktīviem atkritumiem”. Radioloģijas aspektā nav pamata neattiecināt uzraudzības un kontroles procedūras uz lietoto kodoldegvielu, kas paredzēta pārstrādei. Tāpēc šī direktīva būtu jāattiecina uz visiem lietotās kodoldegvielas pārvadājumiem neatkarīgi no tā, vai lietotā kodoldegviela ir paredzēta apglabāšanai vai pārstrādei.

               (7)

               Katrai dalībvalstij būtu jāsaglabā pilnīga atbildība par politikas izvēli attiecībā uz savā jurisdikcijā esošu radioaktīvo atkritumu un lietotās kodoldegvielas pārvaldību; dažas izvēlas lietoto kodoldegvielu pārstrādāt, dažu mērķis ir lietoto kodoldegvielu galīgi apglabāt, neparedzot citu izmantošanas mērķi; tādēļ šīs direktīvas noteikumiem nevajadzētu skart dalībvalstu tiesības eksportēt to lietoto kodoldegvielu pārstrādei, un nekam šajā direktīvā nevajadzētu noteikt to, ka galamērķa dalībvalstij ir jāpieņem radioaktīvo atkritumu un lietotās kodoldegvielas kravas, kas ir paredzētas galīgai apstrādei vai apglabāšanai, izņemot atpakaļnosūtīšanas gadījumā. Atteikumi šādiem pārvadājumiem būtu jāpamato, balstoties uz šajā direktīvā noteiktajiem kritērijiem.

               (8)

               Pašreizējo procedūru vienkāršošanai nevajadzētu traucēt dalībvalstīm īstenot savas esošās tiesības iebilst pret radioaktīvo atkritumu pārvadājumu nosacījumiem vai noteikt tos, kam nepieciešama dalībvalstu piekrišana. Iebildumiem nevajadzētu būt patvaļīgiem, un tie būtu jāpamato ar attiecīgiem valsts, Kopienas vai starptautiskiem tiesību aktiem. Šai direktīvai nevajadzētu skart tiesības un pienākumus saskaņā ar starptautiskajām tiesībām un jo īpaši attiecībā uz kuģiem un gaisa kuģiem – jūras, upju un gaisa navigācijas tiesību un brīvību īstenošanu, kā tas paredzēts saskaņā ar starptautiskajām tiesībām.

               (9)

               Galamērķa vai tranzīta dalībvalsts iespēja atteikties izmantot automātisko procedūru, lai dotu piekrišanu pārvadājumiem, rada nepamatotu administratīvu slogu un vieš neskaidrības. Galamērķa un tranzīta dalībvalsts iestāžu obligātajam apstiprinājumam par pieteikuma saņemšanu, kā arī laikposma pagarinājumam, lai dotu piekrišanu, būtu jārada droša iespēja pieņemt, ka tiek dots apstiprinājums klusējot.

               (10)

               “Atļaujas” pārvadājumiem šīs direktīvas nozīmē nevajadzētu aizstāt konkrētas valsts prasības pārvadājumiem, piemēram, transportēšanas licences.

               (11)

               Lai aizsargātu cilvēka veselību un vidi pret apdraudējumu, ko rada radioaktīvie atkritumi, būtu jāņem vērā risks, kas rodas ārpus Kopienas. Attiecībā uz radioaktīviem atkritumiem un lietoto kodoldegvielu, ko izved no Kopienas, galamērķa trešā valsts būtu ne tikai jāinformē par pārvadājumu, bet tai arī būtu jādod tam piekrišana.

               (12)

               Galamērķa dalībvalsts kompetentajām iestādēm vajadzētu sadarboties un uzturēt sakarus ar citām iesaistītajām kompetentajām iestādēm, lai izvairītos no nepamatotiem kavējumiem un nodrošinātu veiksmīgu šajā direktīvā noteikto piekrišanas procedūras norisi.

               (13)

               Prasībai, ka vajadzības gadījumā par pārvadājumu atbildīgā persona veic drošību uzlabojošus pasākumus nepabeigta pārvadājuma gadījumā, nevajadzētu aizkavēt dalībvalstu valsts līmenī noteikto mehānismu piemērošanu.

               (14)

               Prasībai par to, ka turētājs ir atbildīgs par izmaksām nepabeigta pārvadājuma gadījumā, nebūtu jākavē to mehānismu piemērošana, ko izveidojušas dalībvalstis valsts līmenī, vai jebkādu līgumisku vienošanos piemērošana starp turētāju un jebkādu citu personu, kas iesaistīta pārvadājumā.

               (15)

               Kaut arī radioaktīvie atkritumi, ciktāl tas ir saskaņā ar šāda materiāla drošu pārvaldību, būtu jāapglabā valstī, kurā tie radušies, ir atzīts, ka dalībvalstīm būtu jāveicina nolīgumi pašu vidū, lai veicinātu to radioaktīvo atkritumu vai lietotās kodoldegvielas drošu un efektīvu pārvaldību, kas nogādāti no tām dalībvalstīm, kuras tos saražo nelielos daudzumos un kur atbilstīgu iekārtu izveidošana nebūtu pamatota no radioloģiskā viedokļa.

               (16)

               Ja tiek noslēgta vienošanās starp saņēmēju trešā valstī un turētāju trešā valstī atbilstīgi Kopējās Konvencijas 27. pantam, tādu pašu vienošanos var izmantot šīs direktīvas nolūkiem.

               (17)

               Šīs direktīvas piemērošanai un ņemot vērā iepriekš gūto pieredzi, ir lietderīgi pielāgot pašreizējo standarta dokumentu. Skaidrības labad būtu jānosaka, ka līdz šīs direktīvas transponēšanas dienai ir jāizveido jauns standarta dokuments. Tomēr, ja minētais termiņš netiktu ievērots, pārejas noteikumos būtu jāparedz esošā standarta dokumenta izmantošana. Turklāt skaidri noteikumi par valodu izmantošanu radītu juridisku noteiktību un novērstu nepamatotu aizkavēšanos.

               (18)

               Periodiskajos dalībvalstu ziņojumos Komisijai un Komisijas ziņojumos Parlamentam, Padomei un Eiropas Ekonomikas un sociālo lietu komitejai būtu jāsniedz noderīgs visā Kopienā doto atļauju apskats un būtu jāidentificē iespējamās grūtības, ar kurām praksē saskārušās dalībvalstis, kā arī rastie risinājumi.

               (19)

               Padomes Direktīva 96/29/Euratom (1996. gada 13. maijs), kas nosaka drošības pamatstandartus darba ņēmēju un iedzīvotāju veselības aizsardzībai pret jonizējošā starojuma radītajām briesmām (5), inter alia, tiek piemērota radioaktīvo vielu transportam, importam uz un eksportam no Kopienas un paredz ziņošanas un atļauju izsniegšanas sistēmu darbībām ar jonizējošu starojumu. Tāpēc šie noteikumi atbilst jomai, uz kuru attiecas šī direktīva.

               (20)

               Ņemot vērā iepriekš izklāstītos apsvērumus, skaidrības labad ir nepieciešams atcelt un aizstāt Direktīvu 92/3/Euratom. Šai direktīvai nevajadzētu skart dalībvalstu pienākumus noteiktā termiņā transponēt savos tiesību aktos atcelto direktīvu, kā arī piemērot to.

               (21)

               Saskaņā ar 34. punktu Iestāžu nolīgumā par labāku likumdošanas procesu (6) dalībvalstis tiek mudinātas savās un Kopienas interesēs izstrādāt savas tabulas, kuras cik iespējams norādīs saistību starp šo direktīvu un transponēšanas pasākumiem, kā arī darīt tās zināmas atklātībai,

         IR PIEŅĒMUSI ŠO DIREKTĪVU.
   1.   NODAĻA
   PROVIZORISKI NOTEIKUMI
   1. pants
   Priekšmets un darbības joma
   1.   Ar šo direktīvu nosaka radioaktīvo atkritumu un lietotās kodoldegvielas pārrobežu pārvadājumu uzraudzības un kontroles Kopienas sistēmu, lai garantētu adekvātu iedzīvotāju aizsardzību.
   2.   Šo direktīvu piemēro radioaktīvo atkritumu un lietotās kodoldegvielas pārrobežu pārvadājumiem, ja:

               a)

               izcelsmes valsts vai galamērķa valsts vai jebkura tranzīta valsts atrodas Kopienas dalībvalstī, un

               b)

               pārvadātie daudzumi un koncentrācija pārsniedz līmeņus, kas noteikti Direktīvas 96/29/Euratom 3. panta 2. punkta a) un b) apakšpunktā.

         3.   Šo direktīvu nepiemēro lietošanā neesošu jonizējošā starojuma avotu aizvešanai jonizējošā starojuma avotu piegādātājam vai ražotājam vai uz atzītu objektu.
   4.   Šo direktīvu nepiemēro radioaktīvo materiālu pārvadājumiem, kas pārstrādes procesā ir reģenerēti turpmākai izmantošanai.
   5.   Šo direktīvu nepiemēro atkritumu pārrobežu pārvadājumiem, kas satur tikai dabiskas izcelsmes radioaktīvo materiālu, kurš nerodas no praktiskām darbībām.
   6.   Šī direktīva neskar tiesības un pienākumus starptautiskajos tiesību aktos.
   2. pants
   Atpakaļnosūtīšana, kas saistīta ar apstrādi un pārstrādi
   Šī direktīva neietekmē dalībvalsts vai dalībvalstī esoša uzņēmuma tiesības, uz kuru:

               a)

               jānogādā radioaktīvie materiāli apstrādei; vai

               b)

               ir jānogādā citi materiāli ar mērķi reģenerēt radioaktīvos atkritumus,

         lai pēc pārstrādes radioaktīvos atkritumus nogādātu atpakaļ uz to izcelsmes valsti. Tā arī neietekmē dalībvalsts vai dalībvalstī esoša uzņēmuma tiesības, uz kuru pārstrādei ir jāved lietotā kodoldegviela, nogādāt atpakaļ pēc pārstrādes reģenerētos radioaktīvos atkritumus uz to izcelsmes valsti.
   3. pants
   Pārstrādei paredzētās lietotās kodoldegvielas pārrobežu pārvadājumi
   Neskarot katras dalībvalsts kompetenci noteikt savu lietotās kodoldegvielas cikla politiku, šī direktīva neietekmē dalībvalsts tiesības eksportēt lietoto kodoldegvielu pārstrādei, ņemot vērā principus kodolenerģētikas kopējā tirgū, jo īpaši brīvu preču apriti. Šos pārvadājumus un eksportu uzrauga un kontrolē saskaņā ar šajā direktīvā noteiktajām procedūrām.
   4. pants
   Atpakaļnosūtīšana, kas saistīta ar neatļautiem pārvadājumiem un nedeklarētiem radioaktīviem atkritumiem
   Šī direktīva neietekmē dalībvalstu tiesības droši nogādāt atpakaļ uz to izcelsmes valsti:

               a)

               radioaktīvo atkritumu un lietotās kodoldegvielas pārvadājumus, kas atbilst šīs direktīvas darbības jomai, bet kurus pilnībā nebija atļauts veikt saskaņā ar šo direktīvu; un

               b)

               radioaktīvi piesārņotus atkritumus vai materiālus, kas satur jonizējošā starojuma avotu, ja izcelsmes valsts šo materiālu nav deklarējusi kā radioaktīvos atkritumus.

         5. pants
   Definīcijas
   Šajā direktīvā piemēro šādas definīcijas:

               1)

               “radioaktīvie atkritumi” ir radioaktīvi materiāli gāzveida, šķidrā vai cietā formā, kurus nav paredzējusi izmantot izcelsmes vai galamērķa valsts vai fiziska vai juridiska persona, kā lēmumam ir piekritušas šīs valstis, un kurus kā radioaktīvos atkritumus saskaņā ar izcelsmes, tranzīta un galamērķa valsts normatīvajiem aktiem kontrolē regulatīvā iestāde;

               2)

               “lietotā kodoldegviela” ir reaktora aktīvajā zonā apstarota kodoldegviela, kas no tās pastāvīgi izņemta; lietoto kodoldegvielu var uzskatīt gan par izmantojamu resursu, ko var pārstrādāt vai paredzēt galīgai apglabāšanai, neparedzot tālāku izmantošanu un apstrādājot kā radioaktīvos atkritumus;

               3)

               “pārstrāde” nozīmē procesu vai darbību, kuras mērķis ir iegūt no lietotās degvielas radioaktīvos izotopus turpmākai izmantošanai;

               4)

               “pārvadājums” ir darbību kopums, kas saistīts ar radioaktīvo atkritumu vai lietotās kodoldegvielas pārvietošanu no izcelsmes valsts vai dalībvalsts uz galamērķa valsti vai dalībvalsti;

               5)

               “pārvadājums Kopienā” ir tāds pārvadājums, kura izcelsmes valsts un galamērķa valsts ir dalībvalstis;

               6)

               “pārvadājums ārpus Kopienas” ir tāds pārvadājums, kura izcelsmes valsts un/vai galamērķa valsts ir trešās valstis;

               7)

               “apglabāšana” ir radioaktīvo atkritumu vai lietotās kodoldegvielas novietošana apstiprinātā iekārtā, neparedzot tās atgūšanu;

               8)

               “glabāšana” ir radioaktīvo atkritumu vai lietotās kodoldegvielas turēšana piemērotā noslēgtā iekārtā, paredzot tās atgūšanu;

               9)

               “turētājs” ir fiziska vai juridiska persona, kura pirms radioaktīvo atkritumu vai lietotās kodoldegvielas pārvadājuma saskaņā ar valsts likumiem ir atbildīga par šiem materiāliem un paredz nogādāt tos saņēmējam;

               10)

               “saņēmējs” ir fiziska vai juridiska persona, kurai atved radioaktīvos atkritumus vai lietoto kodoldegvielu;

               11)

               “izcelsmes valsts vai dalībvalsts” un “galamērķa valsts vai dalībvalsts” attiecīgi nozīmē valsti vai dalībvalsti, no kuras plāno sākt vai sāk pārvadājumu, un valsti vai dalībvalsti, kurā paredz nogādāt vai nogādā pārvadājumu;

               12)

               “tranzīta valsts vai dalībvalsts” ir valsts vai dalībvalsts, kas nav izcelsmes valsts vai dalībvalsts vai galamērķa valsts vai dalībvalsts, caur kuras teritoriju ir plānots vai notiek pārvadājums;

               13)

               “kompetentas iestādes” ir jebkuras iestādes, kuras saskaņā ar izcelsmes, tranzīta vai galamērķa valstu normatīvajiem aktiem pilnvarotas ieviest radioaktīvo atkritumu vai lietotās kodoldegvielas pārvadājumu uzraudzības un kontroles sistēmu;

               14)

               “slēgts starojuma avots” ir avots Direktīvā 96/29/Euratom sniegtajā nozīmē, un vajadzības gadījumā tajā ir ietverta kapsula, kurā ir radioaktīvais materiāls kā neatņemama avota sastāvdaļa;

               15)

               “lietošanā neesoši jonizējošā starojuma avoti” ir slēgti starojuma avoti, kurus vairs neizmanto vai neparedz izmantot vajadzībām, attiecībā uz kurām bijusi piešķirta atļauja;

               16)

               “atzīts objekts” ir iekārta, kas atrodas tās dalībvalsts teritorijā, kuras kompetentās iestādes, ievērojot valsts tiesību aktus, to atļāvušas izmantot slēgtu starojuma avotu ilgtermiņa glabāšanai vai apglabāšanai, vai iekārta, kuru saskaņā ar valsts tiesību aktiem attiecīgi atļauts izmantot slēgtu starojuma avotu pagaidu glabāšanai;

               17)

               “attiecīgi aizpildīts pieteikums” nozīmē standarta dokumentu, kas atbilst visām prasībām, kā noteikts saskaņā ar 17. pantu.

         2.   NODAĻA
   PĀRVADĀJUMI KOPIENĀ
   6. pants
   Pieteikums pārvadājuma atļaujas saņemšanai
   1.   Turētājs, kas plāno veikt vai uzdot veikt radioaktīvo atkritumu vai lietotās kodoldegvielas pārvadājumu Kopienā, iesniedz izcelsmes dalībvalsts kompetentajām iestādēm attiecīgi aizpildītu pieteikumu pārvadājuma atļaujas saņemšanai.
   2.   Šo pieteikumu var nosūtīt par vairāk nekā vienu pārvadājumu ar noteikumu, ka:

               a)

               radioaktīvo atkritumu vai lietotās kodoldegvielas fizikālās, ķīmiskās un radioaktīvās īpašības būtībā ir vienādas; un

               b)

               pārvadājumus veic no viena un tā paša turētāja vienam un tam pašam saņēmējam, un tajos iesaistītas vienas un tās pašas kompetentās iestādes, un

               c)

               gadījumos, ja pārvadājumi ietver tranzītu caur trešām valstīm, šādu tranzītu veic caur vienu un to pašu Kopienas iebraukšanas un/vai izbraukšanas robežpunktu un caur vienu un to pašu attiecīgās trešās valsts (valstu) robežpunktu (robežpunktiem), izņemot gadījumu, kad starp attiecīgajām kompetentajām iestādēm panākta cita vienošanās.

         7. pants
   Pieteikuma nosūtīšana kompetentajām iestādēm
   1.   Izcelsmes dalībvalsts kompetentās iestādes nosūta 6. pantā minēto attiecīgi aizpildīto pieteikumu, lai saņemtu galamērķa dalībvalsts un tranzīta dalībvalstu kompetento iestāžu piekrišanu, ja tāda vajadzīga.
   2.   Iesaistīto dalībvalstu kompetentās iestādes veic vajadzīgos pasākumus, lai nodrošinātu, ka visa informācija par pārvadājumiem, uz ko attiecas šī direktīva, tiek rūpīgi apstrādāta un aizsargāta pret ļaunprātīgu izmantošanu.
   8. pants
   Apstiprinājums par saņemšanu un informācijas pieprasījums
   1.   Galamērķa un tranzīta dalībvalsts kompetentās iestādes 20 dienu laikā pēc pieteikuma saņemšanas pārbauda, vai pieteikums ir attiecīgi aizpildīts 5. panta 17. punkta nozīmē.
   2.   Gadījumā, ja pieteikums ir attiecīgi aizpildīts, galamērķa dalībvalsts kompetentās iestādes ne vēlāk kā 10 dienas pēc tam, kad beidzies 20 dienu laikposms, kas noteikts 1. punktā, nosūta apstiprinājumu par pieteikuma saņemšanu izcelsmes dalībvalsts kompetentajām iestādēm un tā kopiju – citām attiecīgajām kompetentajām iestādēm.
   3.   Ja attiecīgo dalībvalstu kompetentās iestādes uzskata, ka pieteikums nav attiecīgi aizpildīts, tās pieprasa trūkstošo informāciju izcelsmes dalībvalsts kompetentajām iestādēm un informē citas kompetentās iestādes par šādu pieprasījumu. Šādu pieprasījumu veic ne vēlāk kā līdz 1. punktā noteiktā termiņa beigām.
   Izcelsmes dalībvalsts kompetentās iestādes nosūta pieprasīto informāciju attiecīgajām kompetentajām iestādēm.
   Galamērķa dalībvalsts kompetentās iestādes ne vēlāk kā 10 dienas pēc trūkstošās informācijas saņemšanas un ne ātrāk kā pēc 1. punktā noteiktā 20 dienu laikposma beigām nosūta apstiprinājumu par saņemšanu izcelsmes dalībvalsts kompetentajām iestādēm un tā kopiju citām attiecīgajām kompetentajām iestādēm.
   4.   Ja galamērķa un tranzīta kompetentās iestādes ir apmierinātas ar to, ka pieteikums ir attiecīgi izpildīts, 1., 2. un 3. punktā noteiktos termiņus apstiprinājuma nosūtīšanai var saīsināt.
   9. pants
   Piekrišana un atteikums
   1.   Ne vēlāk kā divus mēnešus pēc apstiprinājuma par saņemšanu visu attiecīgo dalībvalstu kompetentās iestādes paziņo izcelsmes dalībvalsts kompetentajām iestādēm par savu piekrišanu vai nosacījumiem, kurus tās uzskata par nepieciešamiem, lai dotu piekrišanu, vai par atteikšanos dot piekrišanu.
   Tomēr galamērķa dalībvalsts vai jebkuras tranzīta dalībvalsts kompetentās iestādes var pieprasīt pagarinājumu šā punkta pirmajā apakšpunktā norādītajam termiņam, bet ne vairāk kā vienu mēnesi, savas nostājas paziņošanai.
   2.   Ja līdz 1. punktā minētā termiņa beigām nav saņemta galamērķa dalībvalsts un/vai paredzētās tranzīta dalībvalsts kompetento iestāžu atbilde, uzskata, ka šīs valstis ir piekritušas pieprasītajam pārvadājumam.
   3.   Dalībvalstis pamato visus atteikumus piekrist vai piekrišanai izvirzītos nosacījumus, balstoties:

               a)

               attiecībā uz tranzīta dalībvalstīm – uz atbilstīgiem valsts, Kopienas vai starptautiskajiem tiesību aktiem, kas ir piemērojami radioaktīvo materiālu transportēšanai;

               b)

               attiecībā uz galamērķa dalībvalsti – uz atbilstīgiem tiesību aktiem, kas ir piemērojami radioaktīvo atkritumu vai lietotās kodoldegvielas pārvaldībai, vai uz atbilstīgiem valsts, Kopienas vai starptautiskajiem tiesību aktiem, kas ir piemērojami radioaktīvo materiālu transportēšanai.

         Jebkādi nosacījumi, kurus izvirzījušas dalībvalstu kompetentās iestādes, neatkarīgi no tā, vai tās ir tranzīta vai galamērķa valstis, nedrīkst būt stingrāki par nosacījumiem, kuri ir noteikti līdzīgiem pārvadājumiem šo dalībvalstu iekšienē.
   4.   Dalībvalsts(-is), kas piekritusi(-ušas) konkrēta pārvadājuma tranzītam, nevar nepiekrist atpakaļnosūtīšanai šādos gadījumos:

               a)

               ja sākotnējā piekrišana attiecās uz materiālu, kas tika nosūtīts apstrādei vai pārstrādei, ja atpakaļnosūtīšana attiecas uz radioaktīvajiem atkritumiem vai citiem produktiem, kas radušies pēc apstrādes vai pārstrādes un ir ekvivalenti oriģinālajam materiālam, un tiek ievēroti visi attiecīgie tiesību akti;

               b)

               apstākļos, kas aprakstīti 12. pantā, ja atpakaļnosūtīšana notiek tādos pašos apstākļos un ar vienām un tām pašām specifikācijām.

         5.   Par nepamatotiem kavējumiem un/vai sadarbības trūkumu ar citu dalībvalstu kompetentajām iestādēm ziņo Komisijai.
   10. pants
   Atļauja veikt pārvadājumus
   1.   Ja ir dotas visas pārvadājuma veikšanai vajadzīgās piekrišanas, izcelsmes dalībvalsts kompetentās iestādes ir tiesīgas atļaut turētājam veikt pārvadājumu un attiecīgi par to informē galamērķa dalībvalsts un tranzīta dalībvalsts vai trešās valsts kompetentās iestādes.
   2.   Šā panta 1. punktā minētā atļauja nekādā veidā neskar turētāja, transportētāju, īpašnieka, saņēmēja vai jebkuras citas pārvadājumā iesaistītas fiziskas vai juridiskas personas atbildību.
   3.   Viena atļauja var attiekties uz vairāk nekā vienu pārvadājumu, ja ir ievēroti 6. panta 2. punkta nosacījumi.
   4.   Jebkura atļauja ir derīga ne ilgāk kā trīs gadus.
   Nosakot šo derīguma termiņu, dalībvalstis ņem vērā jebkurus nosacījumus, kas ir noteikti galamērķa vai tranzīta dalībvalstu dotajā piekrišanā.
   11. pants
   Apstiprinājums par pārvadājuma saņemšanu
   1.   Saņēmējs 15 dienu laikā nosūta galamērķa dalībvalsts kompetentajām iestādēm apstiprinājumu par katra pārvadājuma saņemšanu.
   2.   Galamērķa dalībvalsts kompetentās iestādes nosūta saņemšanas apstiprinājuma kopijas izcelsmes dalībvalstij un jebkurai tranzīta dalībvalstij vai trešai valstij.
   3.   Izcelsmes dalībvalsts kompetentās iestādes nosūta saņemšanas apstiprinājuma kopiju sākotnējam turētājam.
   12. pants
   Nepabeigts pārvadājums
   1.   Galamērķa, izcelsmes vai tranzīta dalībvalsts var pieņemt lēmumu, ka pārvadājums nevar tikt pabeigts, ja pārvadājuma nosacījumi vairs netiek ievēroti saskaņā ar šo direktīvu vai nav saskaņā ar atļaujām vai piekrišanām, kas ir dotas saskaņā ar šo direktīvu.
   Šī dalībvalsts nekavējoties informē par šo lēmumu citu pārvadājumā iesaistīto dalībvalstu kompetentās iestādes.
   2.   Ja pārvadājumu nevar pabeigt vai nav ievēroti pārvadājuma nosacījumi, ko paredz šī direktīva, izcelsmes dalībvalsts kompetentās iestādes nodrošina to, ka attiecīgo radioaktīvo atkritumu vai lietotās kodoldegvielas turētājs tos paņem atpakaļ, ja vien nevar veikt alternatīvus drošības pasākumus. Šīs kompetentās iestādes nodrošina, ka vajadzības gadījumā par pārvadājumu atbildīgā persona veic drošību uzlabojošus pasākumus.
   3.   Turētājs ir atbildīgs par to izmaksu segšanu, kas rodas gadījumos, ja pārvadājumu nevar pabeigt.
   3.   NODAĻA
   PĀRVADĀJUMI ĀRPUS KOPIENAS
   13. pants
   Imports uz Kopienu
   1.   Ja radioaktīvie atkritumi vai lietotā kodoldegviela, uz ko attiecas šīs direktīvas darbības joma, ir jāieved Kopienā no trešās valsts un galamērķa valsts ir dalībvalsts, saņēmējs šīs dalībvalsts kompetentajām iestādēm iesniedz pieteikumu atļaujas saņemšanai. Pieteikumu var sūtīt par vairāk nekā vienu pārvadājumu saskaņā ar 6. panta 2. punktā izklāstītajiem nosacījumiem.
   Pieteikumā iekļauj pierādījumu tam, ka saņēmējs ir vienojies ar trešā valstī reģistrētu turētāju, un to ir apstiprinājušas šīs trešās valsts kompetentās iestādes, kuras uzliek šim turētājam par pienākumu paņemt atpakaļ radioaktīvos atkritumus vai lietoto kodoldegvielu, ja pārvadājumu nevar pabeigt saskaņā ar šo direktīvu, kā noteikts šā panta 5. punktā.
   2.   Galamērķa dalībvalsts kompetentās iestādes nosūta 1. punktā minēto pieteikumu tranzīta dalībvalstu kompetentajām iestādēm apstiprināšanai, ja tādas tranzīta dalībvalstis ir, lai saņemtu to piekrišanu.
   Piemēro 8. un 9. pantu.
   3.   Ja ir saņemtas visas pārvadājuma veikšanai vajadzīgās piekrišanas, galamērķa dalībvalsts kompetentās iestādes ir tiesīgas atļaut saņēmējam veikt pārvadājumu un attiecīgi par to informē jebkuras izcelsmes vai tranzīta dalībvalsts vai trešās valsts kompetentās iestādes.
   Piemēro 10. panta 2., 3. un 4. punktu.
   4.   Pārvadājuma saņēmējs 15 dienu laikā nosūta galamērķa dalībvalsts kompetentajām iestādēm apstiprinājumu par katra pārvadājuma saņemšanu. Galamērķa dalībvalsts kompetentās iestādes nosūta apstiprinājuma kopijas izcelsmes valstij un jebkurai tranzīta dalībvalstij vai trešai valstij.
   5.   Galamērķa dalībvalsts vai jebkura tranzīta dalībvalsts var pieņemt lēmumu, ka pārvadājums nevar tikt pabeigts, ja tā nosacījumi vairs netiek ievēroti saskaņā ar šo direktīvu vai nav saskaņā ar atļaujām vai piekrišanām, kas ir izsniegtas saskaņā ar šo direktīvu. Šāda dalībvalsts nekavējoties informē par šo lēmumu izcelsmes valsts kompetentās iestādes.
   6.   Saņēmējs ir atbildīgs par to izmaksu segšanu, kas rodas gadījumos, ja pārvadājumu nevar pabeigt.
   14. pants
   Tranzīts caur Kopienu
   1.   Ja radioaktīvie atkritumi vai lietotā kodoldegviela ir jāieved Kopienā no trešās valsts un galamērķa valsts nav dalībvalsts, fiziska vai juridiska persona, kas ir atbildīga par pārvadījumiem dalībvalstī, caur kuras muitas posteni radioaktīvie atkritumi vai lietotā kodoldegviela pirmo reizi nonāk Kopienā (“pirmā tranzīta dalībvalsts”), iesniedz šīs dalībvalsts kompetentajai iestādei pieteikumu atļaujas saņemšanai. Pieteikumu var sūtīt par vairāk nekā vienu pārvadājumu saskaņā ar 6. panta 2. punktā izklāstītajiem nosacījumiem.
   Pieteikumā iekļauj pierādījumu tam, ka trešā valstī reģistrēts saņēmējs ir vienojies ar trešā valstī reģistrētu turētāju, un to apstiprina šīs trešās valsts kompetentās iestādes, kuras uzliek šim turētājam par pienākumu paņemt atpakaļ radioaktīvos atkritumus vai lietoto kodoldegvielu, ja pārvadājumu nevar pabeigt saskaņā ar šo direktīvu, kā paredzēts šā panta 5. punktā.
   2.   Pirmās tranzīta dalībvalsts kompetentās iestādes nosūta 1. punktā minēto pieteikumu citu tranzīta dalībvalstu kompetentajām iestādēm apstiprināšanai, ja tādas tranzīta dalībvalstis ir, lai saņemtu to piekrišanu.
   Piemēro 8. un 9. pantu.
   3.   Ja ir piešķirtas visas pārvadājuma veikšanai vajadzīgās piekrišanas, pirmās tranzīta dalībvalsts kompetentās iestādes ir tiesīgas atļaut 1. punktā minētajai atbildīgajai personai veikt pārvadājumu un attiecīgi par to informē jebkuras citas izcelsmes vai tranzīta dalībvalsts vai trešās valsts kompetentās iestādes.
   Piemēro 10. panta 2., 3. un 4. punktu.
   4.   Šā panta 1. punktā minētā atbildīgā persona paziņo pirmās tranzīta dalībvalsts kompetentajām iestādēm, ka radioaktīvie atkritumi vai lietotā kodoldegviela ir nonākusi galamērķī trešā valstī, paziņojumu izdarot 15 dienu laikā no piegādes datuma un norādot pēdējo Kopienas muitas posteni, caur kuru pārvadājums izvests.
   Paziņojumu apliecina ar deklarāciju vai apliecinājumu, kuru izdevis saņēmējs un kurā norādīts, ka radioaktīvie atkritumi vai lietotā kodoldegviela nonākusi paredzētajā galamērķī, kā arī norādīts trešās valsts muitas punkts, caur kuru pārvadājums ievests.
   5.   Tranzīta dalībvalsts var pieņemt lēmumu, ka pārvadājums nevar tikt pabeigts, ja tā nosacījumi vairs netiek ievēroti saskaņā ar šo direktīvu vai nav saskaņā ar atļaujām vai piekrišanām, kas ir izsniegtas saskaņā ar šo direktīvu. Šāda dalībvalsts nekavējoties informē par šo lēmumu izcelsmes valsts kompetentās iestādes. Šā panta 1. punktā minētā atbildīgā persona ir atbildīga par to izmaksu segšanu, kas rodas gadījumos, ja pārvadājumu nevar pabeigt.
   15. pants
   Eksports no Kopienas
   1.   Ja radioaktīvie atkritumi vai lietotā kodoldegviela ir jāeksportē no Kopienas uz trešo valsti, turētājs iesniedz pieteikumu atļaujas saņemšanai izcelsmes dalībvalsts kompetentajām iestādēm. Pieteikumu var sūtīt par vairāk nekā vienu pārvadājumu saskaņā ar 6. panta 2. punktā izklāstītajiem nosacījumiem.
   2.   Izcelsmes dalībvalsts kompetentās iestādes:

               a)

               informē galamērķa valsts kompetentās iestādes par plānoto pārvadājumu un lūdz to piekrišanu; un

               b)

               nosūta 1. punktā minēto pieteikumu tranzīta dalībvalstu kompetentajām iestādēm, ja tādas tranzīta dalībvalstis ir, lai saņemtu to piekrišanu.

         Piemēro 8. pantu.
   3.   Ja ir dotas visas pārvadājuma veikšanai vajadzīgās piekrišanas, izcelsmes dalībvalsts kompetentās iestādes ir tiesīgas atļaut turētājam veikt pārvadājumu un attiecīgi par to informē galamērķa trešās valsts un tranzīta dalībvalsts vai trešās valsts kompetentās iestādes.
   Piemēro 10. panta 2., 3. un 4. punktu.
   4.   Turētājs paziņo izcelsmes dalībvalsts kompetentajām iestādēm, ka radioaktīvie atkritumi vai lietotā kodoldegviela ir nonākusi galamērķī trešā valstī, paziņojumu izdarot 15 dienu laikā pēc piegādes datuma un norādot pēdējo Kopienas muitas posteni, caur kuru pārvadājums izvests.
   Paziņojumu apliecina ar deklarāciju vai apliecinājumu, kuru izdevis saņēmējs un kurā norādīts, ka radioaktīvie atkritumi vai lietotā kodoldegviela nonākusi paredzētajā galamērķī, kā arī norādīts trešās valsts muitas punkts, caur kuru pārvadājums ievests.
   5.   Izcelsmes dalībvalsts vai jebkura tranzīta dalībvalsts var pieņemt lēmumu, ka pārvadājums nevar tikt pabeigts, ja tā nosacījumi vairs netiek ievēroti saskaņā ar šo direktīvu vai nav saskaņā ar atļaujām vai piekrišanām, kas ir izsniegtas saskaņā ar šo direktīvu. Šāda tranzīta dalībvalsts nekavējoties informē par šo lēmumu izcelsmes dalībvalsts kompetentās iestādes.
   Piemēro 12. panta 2. un 3. punktu.
   16. pants
   Eksportēšanas aizliegums
   1.   Dalībvalstu kompetentās iestādes neatļauj pārvadājumus:

               a)

               uz galamērķi, kas atrodas uz dienvidiem no 60° dienvidu platuma, vai

               b)

               uz valsti, kas ir puse Partnerattiecību nolīgumā starp Āfrikas, Karību jūras reģiona un Klusā okeāna valstīm, no vienas puses, un Eiropas Kopienu un tās dalībvalstīm, no otras puses, (Kotonū ĀAK un EK nolīgums), un kas nav dalībvalsts, neskarot 2. pantu, vai

               c)

               kā noteikts Kopējā Konvencijā, uz trešo valsti, kurai, pēc izcelsmes dalībvalsts kompetento iestāžu atzinuma un ievērojot šā panta 2. punktā minētos kritērijus, nav pietiekamu administratīvo un tehnisko resursu un reglamentētas struktūras, lai droši apsaimniekotu radioaktīvos atkritumus vai lietoto kodoldegvielu. Veidojot atzinumu par šo jautājumu, dalībvalstis pienācīgi ņem vērā jebkādu attiecīgu informāciju no citām dalībvalstīm. Šajā sakarā dalībvalstis ik gadu informē Komisiju un Padomdevēju komiteju, kas izveidota saskaņā ar 21. pantu.

         2.   Komisija saskaņā ar 21. pantā noteikto kārtību izstrādā kritērijus, pienācīgi ņemot vērā, inter alia, atbilstīgos Starptautiskās Atomenerģijas aģentūras (SAEA) drošības standartus, kas ļauj dalībvalstīm novērtēt, vai eksporta prasības ir ievērotas.
   4.   NODAĻA
   VISPĀRĪGI NOTEIKUMI
   17. pants
   Standarta dokumenta lietošana
   1.   Veicot pārvadājumus, uz kuriem attiecas šī direktīva, lieto standarta dokumentu.
   2.   Komisija saskaņā ar 21. pantā noteikto kārtību izstrādā standarta dokumentu, kurā kā pielikums iekļauts obligāto prasību saraksts pareizai pieteikumu aizpildīšanai.
   Standarta dokumentu un tā pielikumus publicē Eiropas Savienības Oficiālajā Vēstnesī un dara pieejamus elektroniskā formā ne vēlāk kā 2008. gada 25. decembrī. Vajadzības gadījumā tas tiks atjaunināts saskaņā ar to pašu kārtību.
   3.   Pieteikumu atļaujas saņemšanai aizpilda un jebkādu papildu dokumentāciju un informāciju, kas minēta 10., 13., 14. un 15. pantā, sniedz valodā, kas ir pieņemama tām dalībvalsts kompetentajām iestādēm, kurām saskaņā ar šo direktīvu atļaujas pieteikums ir iesniegts.
   Turētājs pēc galamērķa vai tranzīta valsts kompetento iestāžu pieprasījuma nodrošina autentisku tulkojumu valodā, kas tām ir pieņemama.
   4.   Jebkādas papildu prasības pārvadājuma atļaujas saņemšanai pievieno standarta dokumenta pielikumā.
   5.   Neskarot citus pavaddokumentus, ko prasa citi attiecīgie normatīvie akti, aizpildīto standarta dokumentu, kas apliecina, ka ir pienācīgi ievērota atļauju saņemšanas procedūra, pievieno ikvienam pārvadājumam, uz kuru attiecas šīs direktīvas piemērošanas joma, tostarp gadījumos, ja viena atļauja piešķirta par vairāk nekā vienu pārvadājumu.
   6.   Šie dokumenti ir pieejami izcelsmes un galamērķa valsts un tranzīta valsts kompetentajām iestādēm.
   18. pants
   Kompetentās iestādes
   1.   Dalībvalstis ne vēlāk kā 2008. gada 25. decembrī nosūta Komisijai kompetento iestāžu nosaukumu(-us) un adresi(-es), un visu informāciju, kas vajadzīga, lai ātri sazinātos ar šīm iestādēm.
   2.   Dalībvalstis regulāri ziņo Komisijai, ja šie dati mainās.
   19. pants
   Pārsūtīšana
   1.   Komisija saskaņā ar 21. pantā noteikto kārtību izstrādā ieteikumus par efektīvu un drošu sistēmu, kā pārsūtīt ar šīs direktīvas noteikumiem saistītos dokumentus un informāciju.
   2.   Komisija izveido un uztur elektronisku komunikācijas platformu, lai publicētu:

               a)

               katras dalībvalsts kompetentās(-o) iestādes(-žu) nosaukumu un adresi;

               b)

               valodas, kas ir pieņemamas katras dalībvalsts kompetentajām iestādēm, un

               c)

               visus vispārējos noteikumus un papildu prasības, ja tādi ir, kas vajadzīgi, lai katras dalībvalsts kompetentās iestādes atļautu sūtījumu.

         20. pants
   Regulāri ziņojumi
   1.   Līdz 2011. gada 25. decembrim un pēc tam ik pēc trīs gadiem dalībvalstis sūta Komisijai ziņojumus par šīs direktīvas īstenošanu.
   2.   Uz šo ziņojumu pamata Komisija saskaņā ar 21. pantā izklāstīto kārtību sagatavo apkopojošu ziņojumu Eiropas Parlamentam, Padomei un Eiropas Ekonomikas un sociālo lietu komitejai, īpašu uzmanību pievēršot 4. panta īstenošanai.
   21. pants
   Padomdevēja komiteja
   1.   Kad Komisija veic 16. panta 2. punktā, 17. panta 2. punktā, 19. panta 1. punktā un 20. panta 2. punktā izklāstītos uzdevumus, tai palīdz Padomdevēja komiteja, kurā ir dalībvalstu pārstāvji un kuras priekšsēdētājs ir Komisijas pārstāvis (turpmāk “Komiteja”).
   2.   Komisijas pārstāvis iesniedz Komitejai veicamo pasākumu projektu. Komiteja sniedz savu atzinumu par šo projektu, ievērojot termiņu, ko tās priekšsēdētājs var noteikt atkarībā no jautājuma steidzamības, vajadzības gadījumā balsojot.
   3.   Atzinumu protokolē. Katrai dalībvalstij ir tiesības prasīt, lai tās nostāju iekļauj protokolā.
   4.   Komisija ņem vērā Komitejas atzinumu. Tā informē Komiteju par to, kā tās atzinums ir ņemts vērā.
   22. pants
   Transponēšana
   1.   Dalībvalstīs stājas spēkā normatīvie un administratīvie akti, kas vajadzīgi, lai līdz 2008. gada 25. decembrim izpildītu šīs direktīvas prasības. Dalībvalstis par to tūlīt informē Komisiju.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarīt šādu atsauci.
   2.   Dalībvalstis nosūta Komisijai to valsts tiesību aktu galveno noteikumu tekstu, ko tās pieņem jomā, uz kuru attiecas šī direktīva.
   23. pants
   Anulēšana
   1.   Direktīvu 92/3/Euratom atceļ no 2008. gada 25. decembra, neskarot dalībvalstu saistības noteiktā termiņā šo direktīvu transponēt savos tiesību aktos un to piemērot.
   2.   Atsauces uz atcelto direktīvu uzskata par atsaucēm uz šo direktīvu, un tās jālasa saskaņā ar pielikumā sniegto atbilstību tabulu.
   24. pants
   Pārejas noteikumi
   1.   Ja pieteikums atļaujas saņemšanai pienācīgi iesniegts izcelsmes valsts kompetentajām iestādēm vai tās tos ir apstiprinājušas pirms 2008. gada 25. decembra, Direktīvu 92/3/Euratom piemēro visiem pārvadājumiem, uz kuriem attiecas viena un tā pati atļauja.
   2.   Pieņemot lēmumu par pieteikumiem atļauju saņemšanai, kas iesniegti pirms 2008. gada 25. decembra, par vairāk nekā vienu radioaktīvo atkritumu vai lietotās kodoldegvielas pārvadājumu uz galamērķa trešo valsti, izcelsmes dalībvalsts ņem vērā visus attiecīgos apstākļus un jo īpaši:

               a)

               plānoto grafiku pārvadājumiem, uz kuriem attiecas viens un tas pats pieteikums;

               b)

               pamatojumu visu pārvadājumu iekļaušanai vienā pieteikumā;

               c)

               atļaujas piešķiršanas atbilstību mazākam pārvadājumu skaitam, nekā norādīts pieteikumā.

         3.   Kamēr šīs direktīvas 17. pantā paredzētais standarta dokuments nav pieejams, šīs direktīvas vajadzībām mutatis mutandis lieto standarta dokumentu, kurš ieviests ar Komisijas Lēmumu 93/552/Euratom
       (7).
   25. pants
   Stāšanās spēkā
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   26. pants
   Šī direktīva ir adresēta dalībvalstīm.

      Briselē, 2006. gada 20. novembrī

            Padomes vārdā —

            priekšsēdētājs

         J. KORKEAOJA

      (1)  OV C 286, 17.11.2005., 34. lpp.

      (2)  2006. gada 5. jūlijā sniegtais Atzinums (Oficiālajā Vēstnesī vēl nav publicēts).

      (3)  OV C 119, 22.5.2002., 7. lpp.

      (4)  OV L 35, 12.2.1992., 24. lpp.

      (5)  OV L 159, 29.6.1996., 1. lpp.

      (6)  OV C 321, 31.12.2003., 1. lpp.

      (7)  Komisijas Lēmums 93/552/Euratom (1993. gada 1. oktobris), ar ko ievieš Padomes Direktīvā 92/3/Euratom minēto standarta dokumentu radioaktīvo atkritumu pārvadājumu uzraudzībai un kontrolei (OV L 268, 29.10.1993., 83. lpp.).
   PIELIKUMS
   ATBILSTĪBAS TABULA

               Direktīva 92/3/Euratom

               Šī direktīva

               1. pants

               1. pants

               2. pants

               5. pants

               3. pants

               Pirmais apsvērums

               4. panta pirmās daļas pirmais teikums

               6. panta 1. punkts

               4. panta pirmās daļas otrais teikums

               7. panta 1. punkts

               4. panta 2. punkts

               17. panta 1. punkts

               4. panta 3. punkts

               —

               5. panta 1. punkts

               6. panta 2. punkts

               5. panta 2. punkts

               10. panta 4. punkts

               6. panta 1. punkta pirmā daļa

               9. panta 1. punkts

               6. panta 1. punkta otrā daļa

               17. panta 1. punkts

               6. panta 2. punkts

               9. panta 3. punkts

               6. panta 3. punkts

               9. panta 1. punkta otrā daļa

               6. panta 4. punkts

               9. panta 2. punkts

               7. panta pirmā daļa

               10. panta 1. punkts

               7. panta otrā daļa

               17. panta 1. punkts

               7. panta trešā daļa

               10. panta 2. punkts

               8. pants

               17. panta 5. punkts

               9. panta 1. punkta teikuma pirmā daļa

               11. panta 1. punkts

               9. panta 1. punkta teikuma beigu daļa

               17. panta 1. punkts

               9. panta 2. punkta pirmais teikums

               11. panta 2. punkts

               9. panta 2. punkta otrais teikums

               11. panta 3. punkts

               10. panta 1. punkts

               13. pants

               10. panta 1. punkta pirmā teikuma beigu daļa

               17. panta 1. punkts

               10. panta 2. punkts

               14. pants

               10. panta 3. punkts

               13. pants

               11. pants

               16. panta 1. punkts

               12. panta 1. punkts

               15. panta 1. punkts

               12. panta 2. punkts

               15. panta 3. punkts

               12. panta 3. punkts

               10. panta 2. punkts

               12. panta 4. punkts

               17. panta 1. punkts

               12. panta 5. punkts

               15. panta 4. punkta pirmā daļa

               12. panta 6. punkts

               15. panta 4. punkta otrā daļa

               13. pants

               1. panta 3. punkts

               14. pants

               2. pants

               15. panta 1. punkts

               12. panta 2. punkts

               15. panta 2. punkts

               13. panta 1. punkta otrā daļa

               16. pants

               9. panta 4. punkts

               17. pants

               18. pants

               18. pants

               20. pants

               19. pants

               21. pants

               20. pants (1., 2. un 3. ievilkums)

               17. panta 1. punkts

               20. panta 4. ievilkums

               16. panta 2. punkts

               20. panta 5. ievilkums

               20. panta 2. punkts

               21. pants

               22. pants

               22. pants

               26. pants

               3. pants (jauns)

               4. pants (jauns)

               8. pants (jauns)

               19. pants (jauns)

               23. pants (jauns)

               24. pants (jauns)

               25. pants (jauns)


title: Komisijas Direktīva 2013/46/ES ( 2013. gada 28. augusts ), ar ko groza Direktīvu 2006/141/EK attiecībā uz prasībām par olbaltumvielām mākslīgajos maisījumos zīdaiņiem un mākslīgajos papildu ēdināšanas maisījumos zīdaiņiem  Dokuments attiecas uz EEZ

text:
               29.8.2013

               LV

               Eiropas Savienības Oficiālais Vēstnesis

               L 230/16

         KOMISIJAS DIREKTĪVA 2013/46/ES
   (2013. gada 28. augusts),
   ar ko groza Direktīvu 2006/141/EK attiecībā uz prasībām par olbaltumvielām mākslīgajos maisījumos zīdaiņiem un mākslīgajos papildu ēdināšanas maisījumos zīdaiņiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Direktīvu 2009/39/EK par īpašas diētas pārtikas produktiem (1) un jo īpaši tās 4. panta 1. punktu,
   tā kā:

               (1)

               Komisijas 2006. gada 22. decembra Direktīva 2006/141/EK par mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem un ar ko groza Direktīvu 1999/21/EK (2) cita starpā nosaka sastāva un marķēšanas prasības mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem.

               (2)

               Direktīva 2006/141/EK īpaši nosaka, ka mākslīgos maisījumus zīdaiņiem un mākslīgos papildu ēdināšanas maisījumus zīdaiņiem ražo tikai no minētajā direktīvā noteiktajiem olbaltumvielu avotiem. Šie olbaltumvielu avoti ir govs piena olbaltumvielas un no sojas izdalītas olbaltumvielas – atsevišķi vai kopā –, kā arī olbaltumvielu hidrolizāti.

               (3)

               Pēc Komisijas pieprasījuma Eiropas Pārtikas nekaitīguma iestāde 2012. gada 28. februārī sniedza zinātnisko atzinumu par to, vai kazas piena olbaltumvielas ir piemērots olbaltumvielu avots mākslīgajos maisījumos zīdaiņiem un mākslīgajos papildu ēdināšanas maisījumos zīdaiņiem. Minētajā atzinumā tika secināts, ka kazas piena olbaltumvielas var būt piemērots olbaltumvielu avots mākslīgajos maisījumos zīdaiņiem un mākslīgajos papildu ēdināšanas maisījumos zīdaiņiem ar nosacījumu, ka galaprodukts atbilst Direktīvā 2006/141/EK norādītajiem sastāva kritērijiem.

               (4)

               Pamatojoties uz minēto atzinumu, būtu jāatļauj no kazas piena olbaltumvielām ražotu mākslīgo maisījumu zīdaiņiem un mākslīgo papildu ēdināšanas maisījumu zīdaiņiem tirdzniecība ar nosacījumu, ka galaprodukts atbilst Direktīvā 2006/141/EK norādītajiem sastāva kritērijiem. Tādēļ būtu attiecīgi jāgroza Direktīva 2006/141/EK.

               (5)

               Pēc Komisijas pieprasījuma Eiropas Pārtikas nekaitīguma iestāde 2005. gada 5. oktobrī sniedza zinātnisko atzinumu par tāda mākslīgā maisījuma drošumu un piemērotību zīdaiņu īpašai diētai, kura pamatā ir sūkalu olbaltumvielu daļēji hidrolizāti ar olbaltumvielu saturu vismaz 1,9 g/100 kcal, kas nesasniedza tobrīd spēkā esošajos Savienības tiesību aktos noteikto minimālo līmeni. Minētajā atzinumā tika secināts, ka mākslīgais maisījums zīdaiņiem, kura pamatā ir no govs piena iegūtas sūkalu olbaltumvielas ar olbaltumvielu saturu 1,9 g/100 kcal (0,47 g/100 kJ), kas atbilst novērtētajam olbaltumvielu sastāvam, ir drošs un piemērots izmantošanai par vienīgo barības avotu zīdaiņiem. Pamatojoties uz minēto atzinumu, Direktīva 2006/141/EK, kuru groza ar Komisijas 2008. gada 12. decembra Regulu (EK) Nr. 1243/2008, ar ko groza Direktīvas 2006/141/EK III un VI pielikumu attiecībā uz sastāva prasībām dažiem mākslīgajiem maisījumiem zīdaiņiem (3), atļauj tirgot zīdaiņiem paredzētus mākslīgos maisījumus, kuri ražoti no olbaltumvielu hidrolizātiem un kuros ir šāds olbaltumvielu saturs, ar nosacījumu, ka šie produkti atbilst atsevišķiem direktīvā norādītiem specifiskiem kritērijiem.

               (6)

               Minētajā atzinumā tika secināts arī, ka, kaut arī nav iesniegta informācija par tādiem mākslīgajiem papildu ēdināšanas maisījumiem zīdaiņiem, kas ražoti no hidrolizētām sūkalu olbaltumvielām ar olbaltumvielu saturu 1,9 g/100 kcal (0,47 g/100 kJ), maisījums ar šādu olbaltumvielu sastāvu būtu piemērots vecākiem zīdaiņiem izmantošanai kopā ar papildu pārtiku.

               (7)

               Pamatojoties uz minēto atzinumu un nodrošinot iespēju izstrādāt novatoriskus produktus, būtu jāatļauj tādu mākslīgo papildu ēdināšanas maisījumu zīdaiņiem tirdzniecība. Tādēļ būtu attiecīgi jāgroza Direktīva 2006/141/EK.

               (8)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un ne Eiropas Parlaments, ne Padome pret tiem nav iebilduši,

         IR PIEŅĒMUSI ŠO DIREKTĪVU.
   1. pants
   Direktīvu 2006/141/EK groza šādi:

               1)

               direktīvas 7. pantu groza šādi:

                           a)

                           panta 1. punkta otro daļu aizstāj ar šādu:
                           “Ja mākslīgais maisījums zīdaiņiem ražots no govs vai kazas piena olbaltumvielām, kā noteikts I pielikuma 2.1. punktā, un tā saturs ir no minimālā līdz 0,5 g/100 kJ (2 g/100 kcal), šāda mākslīgā maisījuma zīdaiņiem piemērotību zīdaiņu īpašai diētai pierāda ar atbilstošiem pētījumiem, ko veic, pamatojoties uz vispārēji atzītiem ekspertu norādījumiem par šādu pētījumu sagatavošanu un veikšanu.”;

                           b)

                           panta 2. punktam pievieno šādu daļu:
                           “Ja mākslīgais papildu ēdināšanas maisījums zīdaiņiem ražots no olbaltumvielu hidrolizātiem, kā noteikts II pielikuma 2.2. punktā, un tā saturs ir no minimālā līdz 0,56 g/100 kJ (2,25 g/100 kcal), šāda mākslīgā papildu ēdināšanas maisījuma zīdaiņiem piemērotība zīdaiņu īpašai diētai jāpierāda ar atbilstošiem pētījumiem, ko veic, pamatojoties uz vispārēji atzītiem ekspertu norādījumiem par šādu pētījumu sagatavošanu un veikšanu, un kas ir saskaņā ar attiecīgajām specifikācijām, kuras norādītas VI pielikumā.”;

               2)

               direktīvas 12. panta ievadfrāzi aizstāj ar šādu:
               “Nosaukumiem, ar kādiem pārdod pilnībā no govs vai kazas piena olbaltumvielām ražotu mākslīgo maisījumu zīdaiņiem un mākslīgo papildu ēdināšanas maisījumu zīdaiņiem, jābūt attiecīgi:”;

               3)

               direktīvas I, II, III un VI pielikumu groza saskaņā ar šīs direktīvas pielikumu.

         2. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   3. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais 2014. gada 28. februārī. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka kārtību, kādā šāda atsauce tiek nodrošināta.
   2.   Dalībvalstis Komisijai dara zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   4. pants
   Šī direktīva ir adresēta dalībvalstīm.

      Briselē, 2013. gada 28. augustā

            Komisijas vārdā –

            priekšsēdētājs

         José Manuel BARROSO

      (1)  OV L 124, 20.5.2009., 21. lpp.

      (2)  OV L 401, 30.12.2006., 1. lpp.

      (3)  OV L 335, 13.12.2008., 25. lpp.

      PIELIKUMS
      Direktīvas 2006/141/EK I, II, III un VI pielikumu groza šādi:

                  1)

                  I pielikumu groza šādi:

                              a)

                              pielikuma 2.1. punktu groza šādi:

                                          i)

                                          virsrakstu aizstāj ar šādu:
                                          “2.1.   No govs vai kazas piena olbaltumvielām ražoti mākslīgie maisījumi zīdaiņiem”;

                                          ii)

                                          1. zemsvītras piezīmi aizstāj ar šādu:

                                                      “(1)

                                                      Zīdaiņiem paredzētiem mākslīgajiem maisījumiem, kuri ražoti no govs vai kazas piena olbaltumvielām un kuros olbaltumvielu daudzums ir no minimālā līdz 0,5 g/100 kJ (2 g/100 kcal), jāatbilst 7. panta 1. punkta otrajai daļai.”;

                              b)

                              pielikuma 2.3. punkta virsrakstu aizstāj ar šādu:
                              “2.3.   Zīdaiņiem paredzēti mākslīgie maisījumi, kas ražoti tikai no olbaltumvielām, kuras izdalītas no sojas, vai to maisījuma ar govs vai kazas piena olbaltumvielām”;

                              c)

                              pielikuma 10.1. punkta virsrakstu aizstāj ar šādu:
                              “10.1.   No govs vai kazas piena olbaltumvielām vai no olbaltumvielu hidrolizātiem ražoti mākslīgie maisījumi zīdaiņiem”;

                              d)

                              pielikuma 10.2. punkta virsrakstu aizstāj ar šādu:
                              “10.2.   Zīdaiņiem paredzēti mākslīgie maisījumi, kas ražoti tikai no olbaltumvielām, kuras izdalītas no sojas, vai to maisījuma ar govs vai kazas piena olbaltumvielām”;

                  2)

                  direktīvas II pielikumu groza šādi:

                              a)

                              pielikuma 2.1. punkta virsrakstu aizstāj ar šādu:
                              “2.1.   No govs vai kazas piena olbaltumvielām ražoti mākslīgie papildu ēdināšanas maisījumi zīdaiņiem”;

                              b)

                              pielikuma 2.2. punktā sniegto tabulu aizstāj ar šādu:

                                          “Minimālais (1)

                                          Maksimālais

                                          0,45 g/100 kJ
                                          (1,8 g/100 kcal)

                                          0,8 g/100 kJ
                                          (3,5 g/100 kcal)

                              c)

                              pielikuma 2.3. punkta virsrakstu aizstāj ar šādu:
                              “2.3.   Zīdaiņiem paredzētie mākslīgie papildu ēdināšanas maisījumi, kas ražoti tikai no olbaltumvielām, kuras izdalītas no sojas, vai to maisījuma ar govs vai kazas piena olbaltumvielām”;

                              d)

                              pielikuma 8.1. punkta virsrakstu aizstāj ar šādu:
                              “8.1.   No govs vai kazas piena olbaltumvielām vai no olbaltumvielu hidrolizātiem ražoti mākslīgie papildu ēdināšanas maisījumi zīdaiņiem”;

                              e)

                              pielikuma 8.2. punkta virsrakstu aizstāj ar šādu:
                              “8.2.   Zīdaiņiem paredzēti mākslīgie papildu ēdināšanas maisījumi, kas ražoti tikai no olbaltumvielām, kuras izdalītas no sojas, vai to maisījuma ar govs vai kazas piena olbaltumvielām”;

                  3)

                  direktīvas III pielikuma 3. punkta 1. zemsvītras piezīmi aizstāj ar šādu:

                              “(1)

                              L-arginīnu un tā hlorhidrātu var izmantot tikai, lai ražotu 7. panta 1. punkta trešajā daļā minētos mākslīgos maisījumus zīdaiņiem un 7. panta 2. punkta otrajā daļā minētos mākslīgos papildu ēdināšanas maisījumus zīdaiņiem.”;

                  4)

                  direktīvas VI pielikuma nosaukumu aizstāj ar šādu:
                  “Specifikācijas olbaltumvielu saturam un avotam un to olbaltumvielu apstrādei, kuras izmanto, lai ražotu tādus mākslīgos maisījumus zīdaiņiem un tādus mākslīgos papildu ēdināšanas maisījumus zīdaiņiem, kuros olbaltumvielu saturs ir mazāks par 0,56 g/100 kJ (2,25 g/100 kcal) un kurus ražo no sūkalu olbaltumvielu hidrolizātiem, kas iegūti no govs piena olbaltumvielām”.

         (1)  Zīdaiņiem paredzētiem papildu ēdināšanas maisījumiem, kuri ražoti no olbaltumvielu hidrolizātiem un kuros olbaltumvielu saturs ir no minimālā līdz 0,56 g/100 kJ (2,25 g/100 kcal), jāatbilst 7. panta 2. punkta otrajai daļai.”;